37. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 431/554/20008, 19170, 32475 της 12/25 Απρ. 1978 (ΦΕΚ Β΄ 398) Περί ρυθμίσεως μαθητικής καταστάσεως μαθητών Ιδιωτικών σχολικών μονάδων νέου τύπου. Έχοντας υπόψη: 1.Τις διατάξεις: α) Του άρθρου 66 παρ. 2 του Ν. 576/1977 και β) του Π.Δ. 813/1977. 2.Τις αριθ. 171 και 172/1978 αποφάσεις Συμβουλίου της Επικρατείας, που ακύρωσαν το άρθρο 10 του Π.Δ. 813/1977 και επέτρεψαν την εγγραφή μαθητών στην Αη τάξη των μέσων Ιδιωτικών σχολών παλαιού τύπου κατά το σχολικό έτος 19771978. 3.Το γεγονός ότι γράφτηκαν και φοιτούν κανονικά μαθητές σε σχολικές μονάδες νέου τύπου, ενόψη εκδόσεως σχετικών διοικητικών πράξεων μετατροπής, αποφασίζουμε: 1.Μαθητές, που τυχόν γράφτηκαν εντός των νομίμων προθεσμιών εγγραφής και φοιτούν κανονικά σε Ιδιωτικές Τεχνικές και Επαγγελματικές σχολές νέου τύπου, στις οποίες δεν χορηγήθηκε μέχρι τώρα από τη διοίκηση η σχετική άδεια μετατροπής, θεωρούνται ότι γράφτηκαν κανονικά και συνεχίζουν τη φοίτησή τους σε σχολές παλαιού τύπου συναφούς ειδικότητας. 2.Η συμπλήρωση των μαθητολογίων γίνεται με σχετική βεβαίωση της σχολής και θεωρείται από τον αρμόδιο Επιθεωρητή. 3.Οι μαθητές σχολών νέου τύπου, που έχουν λάβει κατά τη δημοσίευση της παρούσης άδεια μετατροπής, συνεχίζουν κανονικά τη φοίτησή τους στις σχολές αυτές. 